**121 éve született Tamási Áron**

 (Farkaslaka,1897. szeptember 19. – Budapest, 1966. május 26.)

*„S aztán elgondoltam,*

 *hogy milyen titkos teremtmény is az ember!*

*Nappal küszködik azzal, ami van;*

 *s éjjel pedig küszködik azzal, ami nincs.”*

A kvíz beküldési határideje **2018.09.30.**

1. Az anyaváros Székelyudvarhely szomszédságában, Farkaslakán a szilaj Tamási Dénes és a mosolygós arcú Fancsali Márta gyermekeként látta meg a napvilágot. Tizenhárom esztendős korában a bal tenyere súlyosan megsebesült, és mint mezei munkára alkalmatlan gyerek kezdhette meg iskoláit \_\_\_\_\_\_\_\_\_\_\_\_\_\_\_\_\_\_\_, majd világháborús katonáskodása után Kolozsvárra került.
	1. Székelyudvarhelyen
	2. Brassóban
	3. Marosvásárhelyen
2. Mi volt az író eredeti neve?
	1. Kálmán
	2. János
	3. Tamás
3. Rövid amerikai tartózkodása (1923–25) alatt – a távolban és idegenben – talált rá költői-írói világára, mely egész életművét átszövi. A *Bajszerző nagyvilág* (1926) című társadalomrajz, a *Szűzmáriás királyfi* (1928) és a *Czímeresek* (1931) című regényeivel egy időben írta első, klasszikus novelláit. Életművének egyik csúcspontjára 1933–34-ben jutott, mikor megjelent *\_\_\_\_\_\_\_\_\_\_\_\_\_\_\_\_\_*, máig legnépszerűbb regénye.
	1. Tamás- trilógiája
	2. Ábel-trilógiája
	3. Áron-trilógiája
4. Drámaírói pályája is ez idő tájt bontakozott ki. Görög klasszikusoktól tanulva, a XX. század avantgárd áramlatait is átszűrve magán, 1932-ben írta „székely népi játékát”, a/az *\_\_\_\_\_\_\_\_\_\_\_\_\_\_\_\_* című színművet, melyet a kolozsvári bemutató után a budapesti Nemzeti Színház is műsorára tűzött. Mi a mű címe?
	1. Énekes madár
	2. Csalóka szivárvány
	3. Hullámzó vőlegény
5. A népi mesejáték után új drámával, más formai megoldásokkal és mondanivalóval lepte meg közönségét: a *Tündöklő Jeromos* (1936) az író emberi tartásának, humorának, költői bravúrjának is példája. A háború előtt még két színműve került színpadra: a *Vitéz lélek* és a *Csalóka szivárvány*, új lehetőségeket mutatva fel a magyar drámairodalomban. Melyik évben került színpadra a két mű?
	1. 1939 és 1940
	2. 1940 és 1941
	3. 1941 és 1942
6. A föld és az ég, az ember és a természet misztikus egységéről tervezett regénytrilógiából csak az első két kötet jelent meg. Mi a *Jégtörő Mátyás* folytatása?
	1. Ragyog egy csillag
	2. Szegény ördög
	3. Egyenes Tóbiás
7. Tamási Áron ekkor már nemcsak az erdélyi, hanem az egyetemes magyar irodalom elismert és népszerű alkotója. 1939-ben adta ki *Szülőföldem* című művét, mely az Amerikából a falujába hazautazó író vallomása. Ez a könyv a szülőföld szeretete mellett a kisebbségi sorban élőkkel való sorsvállalásról is szól. A művet a háború után elhallgatták, mikor jelent meg második, hasonmás kiadása Baselban?
	1. 1985-ben
	2. 1986-ban
	3. 1987-ben
8. Tamási 1926-ban az Erdélyi Helikon alapító tagja. Előbb az *Újság*, majd az *Ellenzék* munkatársaként, 1933-tól a \_\_\_\_\_\_\_\_\_\_\_\_\_\_\_\_ Tiszta beszéd című sorozatának írójaként az erdélyi kisebbségi állapotok szociografikus bemutatására törekedett. Politikai felfogása a népi írókéhoz állt közel, és az erdélyi történelmi sajátosságok alapján a kisebbségi sors fénytörésében nézte a szociális kérdéseket. Melyik újság tagja 1933-tól?
	1. Budapesti Lapok
	2. Pécsi Lapok
	3. Brassói Lapok
9. Mikor jelent meg *Virrasztás* című kötete, melyben publicisztikai írásait gyűjtötte össze?
	1. 1942
	2. 1943
	3. 1944
10. A II. világháború Budapestre sodorta. A Magyar Tudományos Akadémia levelező tagja (1934-től), 1945–47 között az országgyűlés tiszteletbeli képviselője, 1948-ban kiszorult az irodalmi életből, teljesen háttérbe állították. Az enyhülés kezdetét az 1954-ben a Nagy Imre-kormánytól kapott \_\_\_\_\_\_\_\_\_\_\_\_\_\_\_ jelzi. Milyen díjat kapott?
	1. Kossuth-díj
	2. József Attila-díj
	3. Madách-díj
11. Az 50-es években megjelent négy éve kiadásra váró önéletrajzi műve, a *Bölcső és Bagoly* és történelmi regénye, a *Hazai tükör*. Tizenegy év távollét után először látogathatott haza szülőföldjére. A forradalom első napjaiban nyilatkozata *(Magyar fohász)*hangzott el a rádióban, december 28-án pedig az Írószövetség taggyűlésén a magyar írók elvi nyilatkozataként felolvasta *Gond és hitvallás* című írását. Mikor tért haza?
	1. 1954 júniusában
	2. 1955 júliusában
	3. 1956 augusztusában
12. „Azért vagyunk a világon, hogy valahol otthon legyünk benne.” honnan való az idézet?
	1. Ábel a rengetegben
	2. Ábel az országban
	3. Ábel Amerikában
13. „Az életem, eleitől kezdve, tele volt vadrózsaágakkal.” honnan való az idézet?
	1. Vadrózsa ága
	2. Virágveszedelem
	3. Rügyek és reménység

13+1. „Ez a kávé méltó volt arra, hogy megigyam.” honnan való az idézet?

1. Csalóka szivárvány
2. Szívbéli barátok
3. Jégtörő Mátyás

Kérjük, adja meg nevét és elérhetőségét!